Bătrâna din Stoina care a fost dată dispărută vineri de Poliție, este căutată de salvamontiștii gorjeni cu drone și câini specializați.
Polițiștii din cadrul Inspectoratului de Poliție Județean Gorj au fost sesizați cu privire la faptul că, la data de 1 martie, Mirescu Elena, în vârstă de 81 de ani, din sat Ciorari, comuna Stoina, a plecat în mod voluntar de la domiciliu și până în prezent nu au mai revenit.
Pentru găsirea femeii a fost solicitat sprijinul Salvamont, care folosește cele mai moderne tehnologii de căutare, inclusiv drone, precum și câini specializați.
Orice persoană care poate oferi informații ce pot conduce la depistarea femeii, este rugată să apeleze Serviciul Unic 112 ori să anunțe cea mai apropiată unitate de poliție.